rejauldu/bengali-wikipedia huggingface dataset:
জ্যাকি গ্লিসন নামে পরিচিত জন হার্বার্ট গ্লিসন (; ২৬ ফেব্রুয়ারি ১৯১৬ - ২৪ জুন ১৯৮৭) ছিলেন একজন মার্কিন কৌতুকাভিনেতা, অভিনেতা, লেখক, সুরকার ও সঙ্গীত নির্দেশক। তিনি ১৯৫০-এর দশকের মাঝামাঝি সময় থেকে ১৯৭০ সাল পর্যন্ত দ্য জ্যাকি গ্লিসন শো-এ কাজ করেছেন, এই কাজের জন্য তিনি তিনটি প্রাইমটাইম এমি পুরস্কারের মনোনয়ন লাভ করেন। তার অভিনীত উল্লেখযোগ্য চলচ্চিত্র ভূমিকাসমূহ দ্য হাসলার (১৯৬১) চলচ্চিত্রে মিনেসোটা ফ্যাটস এবং ১৯৭৭ থেকে ১৯৮০-এর দশকের শুরু পর্যন্ত স্মোকি অ্যান্ড দ্য ব্যান্ডিট চলচ্চিত্র ধারাবাহিকে বাফোর্ড টি. জাস্টিস। দ্য হাসলার ছবিতে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন।  ১৯৫০ ও ১৯৬০-এর দশকে গ্লিসন সঙ্গীত চর্চার সাথে জড়িত ছিলেন, এবং তার কয়েকটি অ্যালবাম সর্বাধিক বিক্রিত ছিল। তার প্রথম অ্যালবাম মিউজিক ফর লাভার্স অনলি বিলবোর্ডের শীর্ষ ১০ তালিকায় ১৫৩ সপ্তাহ অবস্থান করেছিল, এবং তার প্রথম ১০টি অ্যালবাম এক মিলিয়ন কপির বেশি বিক্রি হয়েছিল।  তথ্যসূত্র  বহিঃসংযোগ             বিষয়শ্রেণী:১৯১৬-এ জন্ম বিষয়শ্রেণী:১৯৮৭-এ মৃত্যু বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২০শ শতাব্দীর মার্কিন কৌতুকাভিনেতা বিষয়শ্রেণী:২০শ শতাব্দীর মার্কিন সঙ্গীতজ্ঞ বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ক্যাপিটল রেকর্ডসের শিল্পী বিষয়শ্রেণী:মার্কিন কৌতুকাভিনেতা বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন মঞ্চ অভিনেতা বিষয়শ্রেণী:মার্কিন রোমান ক্যাথলিক বিষয়শ্রেণী:যকৃতের ক্যান্সারে মৃত্যু বিষয়শ্রেণী:ফ্লোরিডায় ক্যান্সারে মৃত্যু বিষয়শ্রেণী:মলাশয়ের ক্যান্সারে মৃত্যু বিষয়শ্রেণী:টনি পুরস্কার বিজয়ী বিষয়শ্রেণী:শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী বিষয়শ্রেণী:পিবডি পুরস্কার বিজয়ী বিষয়শ্রেণী:২০শ শতাব্দীর মার্কিন কৌতুকাভিনয়শিল্পী বিষয়শ্রেণী:২০শ শতাব্দীর মার্কিন সুরকার বিষয়শ্রেণী:২০শ শতাব্দীর মার্কিন পুরুষ সঙ্গীতজ্ঞ বিষয়শ্রেণী:মার্কিন পুরুষ সুরকার বিষয়শ্রেণী:নিউ ইয়র্কের অভিনেতা বিষয়শ্রেণী:নিউ ইয়র্ক শহরের অভিনেতা বিষয়শ্রেণী:নিউ ইয়র্কের (অঙ্গরাজ্য) রিপাবলিকান
চণ্ডী লাহিড়ী  (১৩ মার্চ ১৯৩১ — ১৮ জানুয়ারি ২০১৮) ছিলেন একজন ভারতীয় বাঙালি ব্যঙ্গচিত্রী ও লেখক।   জন্ম ও শিক্ষাজীবন চণ্ডী লাহিড়ী ব্রিটিশ ভারতের নদীয়ার নবদ্বীপের বুড়ো শিবতলায় তাঁর মামার বাড়িতে ১৯৩১ খ্রিস্টাব্দের ১৩ মার্চ জন্মগ্রহণ করেন। পিতা মোহিনীমোহন লাহিড়ী ছিলেন বর্ধমান জেলার চণ্ডীপুরের বাসিন্দা। প্রথমে নবদ্বীপ হিন্দু স্কুলে তাঁর পড়াশোনা শুরু হয়। নবদ্বীপ বিদ্যাসাগর কলেজ থেকে স্নাতক হন। পরে চলে আসেন কলকাতায়। কলকাতা বিশ্ববিদ্যালয় থেকে বাংলায় এম.এ.করেন।  ব্যঙ্গচিত্র জীবন দীর্ঘ পাঁচ দশক ধরে বাংলা কার্টুনচর্চার সাথে যুক্ত ছিলেন তিনি। ১৯৫২ সালে তাঁর কর্মজীবন শুরু হয় দৈনিক লোকসেবক পত্রিকায় সাংবাদিকতার কাজে। এরপর ১৯৬১ সালে ব্যঙ্গচিত্রী হিন্দুস্তান স্ট্যান্ডার্ড পত্রিকায় কার্টুনচর্চা শুরু করেন। আনন্দবাজার পত্রিকায় ১৯৬২ সালে যোগ দিয়েছিলেন। এছাড়াও সর্বভারতীয় নানা পত্রিকায় কার্টুন এঁকেছেন। তাঁর অসংখ্য ব্যঙ্গচিত্র ভারতের বিভিন্ন পত্রপত্রিকায় প্রকাশিত হয়েছে। পশ্চিমবঙ্গ  রাজ্যের ক্রেতা সুরক্ষা দফতরের জন্য কার্টুন এঁকেছেন তিনি। চণ্ডী লাহিড়ীর সৃষ্ট পকেট কার্টুন 'তির্যক' ও ছোটোদের জন্য সৃষ্ট কমিকস জনপ্রিয় হয়। রাজনৈতিক ও সামাজিক দুই ধরনের কার্টুন আঁকতেন চণ্ডী লাহিড়ী। তিনি কার্টুন নিয়ে বেশ কয়েকটি বই লিখেছেন। যার মধ্যে রয়েছে কার্টুনের ইতিবৃত্ত, বাঙালির রঙ্গব্যঙ্গচর্চা, গগনেন্দ্রনাথ: কার্টুন ও স্কেচ। তাঁর কার্টুন সংগ্রহের নাম চণ্ডী লুকস অ্যারাউন্ড এবং ভিজিট ইন্ডিয়া উইথ চণ্ডী।  ব্যঙ্গচিত্রী হিসেবে ডেভিড লোয়ির অনুরাগী ভক্ত ছিলেন তিনি। তাঁর সমকালীন শিল্পী হিসেবে বিখ্যাত সাহিত্যিক আর. কে. নারায়ণের ভাই ব্যঙ্গচিত্রী রাসীপুরম কৃষ্ণস্বামী লক্ষ্মণ, মারিও মিরান্দা, কুট্টি প্রমুখের সঙ্গে তাঁর সখ্যতা গড়ে উঠেছিল।   অ্যানিমেশন  কেবল ব্যঙ্গচিত্র অঙ্কন নয়, নিজের দক্ষতায় অনেকগুলি অ্যানিমেশন চলচ্চিত্রও নির্মাণ করেছেন তিনি, যার মধ্যে 'হংসরাজ', 'ধন্যিমেয়ে', 'মৌচাক', 'চারমূর্তি' প্রভৃতি খুবই বিখ্যাত। তাঁর মেয়ে তৃণার সঙ্গে যৌথভাবে 'মানুষ কি করে মানুষ হল' নামে তাঁর একটি নৃবিজ্ঞান বিষয়ক কাজের জন্য দিল্লি বিশ্ববিদ্যালয়ের পক্ষ থেকে নরসিংহ দাস পুরস্কারে সম্মানিত হন চণ্ডী লাহিড়ী।   প্রকাশনা   Visit India with Chandi (চণ্ডীর সাথে ভারত পরিব্রাজন)। কলকাতা: ইন্ডিয়ান পাবলিকেশনস, ১৯৭৩।  Chandi Looks Around (তাকিয়ে দেখেন চণ্ডী)। কলকাতা: এম. সি. সরকার অ্যান্ড সানস, ১৯৮৭।  কার্টুনের ইতিবৃত্ত। কলকাতা: তথ্য ও সংস্কৃতি বিভাগ, পশ্চিমবঙ্গ সরকার, ১৯৯৫; কলকাতা: পশ্চিমবঙ্গ বাংলা আকাদেমি, ২০১৯।  কথায় কথায়। কলকাতা: নিউ এজ পাবলিশার্স, ২০০৩। লেখক-সমাহৃত চুটকি ও ঘটনাণুর (অ্যানেকডোট) সংকলন।  গগনেন্দ্রনাথ: কার্টুন ও স্কেচ। কলকাতা: সাহিত্য সংসদ, ২০০৪।  বাঙালির রঙ্গব্যঙ্গচর্চা (সম্পা.)। কলকাতা: পত্রভারতী, ২০১৬।   মৃত্যু  ২০১৮ সালের ১৮ জানুয়ারি চণ্ডী লাহিড়ীর মৃত্যু হয়।  তথ্যসূত্র  বিষয়শ্রেণী:ভারতীয় চিত্রশিল্পী বিষয়শ্রেণী:বাঙালি শিল্পী বিষয়শ্রেণী:১৯৩১-এ জন্ম বিষয়শ্রেণী:২০১৮-এ মৃত্যু বিষয়শ্রেণী:ভারতীয় কার্টুন শিল্পী বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:নদিয়া জেলার ব্যক্তি বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
অঞ্জনা (সংস্কৃত: अञ्जना), অঞ্জনী ও অঞ্জলি নামেও পরিচিত, হনুমানের মা, ভারতীয় মহাকাব্য রামায়ণের অন্যতম প্রধান চরিত্র। তিনি কিষ্কিন্ধের বাসিন্দা ছিলেন বলে জানা যায়।  কিংবদন্তি  কিংবদন্তির একটি সংস্করণ অনুসারে, অঞ্জনা ছিলেন পুঞ্জিকাস্তলা নামে একজন অপ্সরা, যিনি একজন ঋষির অভিশাপের কারণে পৃথিবীতে একজন বানর রাজকন্যা হিসেবে জন্মগ্রহণ করেছিলেন। অঞ্জনার বিয়ে হয়েছিল কেশরীর সাথে, যিনি একজন বানর প্রধান এবং বৃহস্পতির ছেলে।  অঞ্জনা ছিলেন হনুমানের মা। অঞ্জনার পুত্র হওয়ায়, তামিল ঐতিহ্যে হনুমানকে অঞ্জনেয় বা অঞ্জনায়ারও বলা হয়। হনুমানের জন্ম নিয়ে বেশ কিছু কিংবদন্তি প্রচলিত আছে। একনাথের ভাবার্থ রামায়ণ (১৬শ শতাব্দী) বলে যে অঞ্জনা যখন বায়ুর উপাসনা করছিলেন, তখন অযোধ্যার রাজা দশরথ সন্তান ধারণের জন্য পুত্রকামেষ্ঠী যজ্ঞের অনুষ্ঠান করছিলেন। ফলস্বরূপ, তিনি কিছু পবিত্র পুডিং (পয়সং) পেয়েছিলেন যা তার তিন স্ত্রীর দ্বারা ভাগ করা হয়েছিল, যার ফলে রাম, লক্ষ্মণ, ভরত ও শত্রুঘ্নের জন্ম হয়। ঐশ্বরিক অধ্যাদেশ অনুসারে, একটি পাখি সেই পুডিংয়ের টুকরো ছিনিয়ে নেয় এবং অঞ্জনা তার পূজায় নিযুক্ত বনের উপর দিয়ে উড়ে যাওয়ার সময় এটি ফেলে দেয়। বায়ু দেবতা পড়ে থাকা পুডিং অঞ্জনার প্রসারিত হাতে পৌঁছে দিয়েছিলেন, যিনি এটি খেয়েছিলেন। তার ফলে হনুমানের জন্ম হয়। অঞ্জনা ও কেশরী দেবতা বায়ুকে তাদের সন্তান হিসাবে জন্ম দেওয়ার জন্য তীব্র প্রার্থনা করেছিলেন। তাদের ভক্তিতে খুশি হয়ে, বায়ু তারা যে বর চেয়েছিল তা মঞ্জুর করে। শৈবরা প্রায়ই হনুমানকে শিবের একাদশ অবতার বলে মনে করেন।   তথ্যসূত্র    বহিঃসংযোগ   বিষয়শ্রেণী:রামায়ণের বানর বিষয়শ্রেণী:রামায়ণের চরিত্র বিষয়শ্রেণী:অপ্সরা বিষয়শ্রেণী:পৌরাণিক বানর
thumb|200px|কিউপিড, Bouguereau, ১৮৭৫ সালে আঁকা  ইংরেজি Cupid (ল্যাটিন Cupido যার অর্থ ”কাম”) রোমান পুরাণের কামদেবতা। যুদ্ধের দেবতা মার্স এবং প্রেমের দেবী ভিনাসের পুত্র। গ্রিক পুরাণে তাঁর নাম ইরস।Larousse Desk Reference Encyclopedia, The Book People, Haydock, 1995, p. 215. যদিও ক্ল্যাসিকার গ্রিক উপাখ্যানে ইরোস ছোট্ট সুন্দরদুটি ডানার অধিকারি তরুন হিসাবে দেখান হয়েছে, হেলেনীয় সময়ে তাকে নিটোল স্বাস্থ্যের অধিকারী ডানাযুক্ত বালকের চেহারায় দেখতে পাওয়া যায়। এই সময়ে তার মূর্তিতে তীর ও ধনুক সংযোজিত হয় যা কিউপিডের শক্তির প্রতীক। একজন দেবতা বা মানুষ যে কেউ তার তীরের আঘাতপ্রাপ্ত হলে অপ্রতিরোদ্ধ কামের বসবর্তী হবে। পৌরনিক কাহিনিতে কিউপিডের চরিত্রটি সাধারনত সংক্ষিপত হয়। গল্পের গতি অব্যাহত রাখতেই তার ব্যবহার বেশি দেখা যায়। শুধামাত্র কিউপিড ও সাইকি কাহিনিতে কিউপিডকে প্রধান চরিত্রে দেখা যায়। যেখানে তার নিজের অস্ত্রে আঘাতপ্রাপ্ত হয়ে কিউপিড প্রেমের কঠিন পরীক্ষায় অবতীর্ণ হয়।  আরও দেখুন ভিনাস  তথ্যসূত্র   বিষয়শ্রেণী:রোমান পুরাণের চরিত্র
দেবহাটা উপজেলা বাংলাদেশের সাতক্ষীরা জেলার অন্তর্গত একটি প্রশাসনিক এলাকা।   অবস্থান ও আয়তন  সাতক্ষীরা জেলার দক্ষিণ পশ্চিম প্রান্তজুড়ে দেবহাটা উপজেলার অবস্থান। এ উপজেলার উত্তরে সাতক্ষীরা সদর উপজেলা, দক্ষিণে কালীগঞ্জ উপজেলা, পূর্বে আশাশুনি উপজেলা ও সাতক্ষীরা সদর উপজেলা, পশ্চিমে ভারতের পশ্চিমবঙ্গ। দেবহাটা ইছামতি নদীর তীরে অবস্থিত।   প্রশাসনিক এলাকা  এই উপজেলার ইউনিয়নসমূহ -   কুলিয়া ইউনিয়ন  পারুলিয়া ইউনিয়ন  সখিপুর ইউনিয়ন, দেবহাটা  নওয়াপাড়া ইউনিয়ন  দেবহাটা ইউনিয়ন  ইতিহাস প্রায় ১৫০ বছর আগে দেবাটার টাউন শ্রীপুর গ্রামে প্রতিষ্ঠিত হয়েছিল দেবহাটা পৌরসভা। ব্রিটিশ শাসনামলে টাউন শ্রীপুরকে বলা হতো এ আঞ্চলের বধি‌ষ্ণু অঞ্চল। ১৮ জমিদারের বাস ছিল এই গ্রামে। কিন্তু কালের বিবর্তনে সব কিছু হারিয়ে গেছে। ভারত বাংলাদেশের মধ্য দিয়ে বয়ে চলা ইছামতি নদী সাতক্ষীরা উপজেলার সীমান্ত ঘেষা হাড়দ্দার পাশ দিয়ে ছুটে চলেছে বঙ্গোপসাগর অভিমুখে। ব্রিটিশ শাসনামলে এ অঞ্চলে মানুষের আনাগোনা ছিল কলকাতায়। ইছামতি নদীর তীর ঘেষা টাউন শ্রীপুর, সুশীলগাঁতী ও দেবহাটা পাশাপাশি তিনটি গ্রাম। ইছামতির ওপারে ভারতের হাসনাবাদ রেল স্টেশন। যার কারণে ব্রিটিশ শাসনামলে এ অঞ্চলে মানুষের দ্বিতীয় ঠিকানা ছিল কলকাতা। একসময়ের দেবহাটা গ্রাম এখন উপজেলা সদর। কিন্তু টাউন শ্রীপুর এখন পৌরসভা থেকে এক অনুন্নত গ্রামে রুপ নিয়েছে। সাতক্ষীরা শহর খেকে প্রায় ৪০ কিলোমিটার দূরে ইছামতি নদীর তীর ঘেষা গ্রামটির নাম টাউন শ্রীপুর। ডাঃ বিধান চন্দ্র রায়ের জন্মের আগেই ব্রিটিশ সরকার ১৮৬৭ সালে দেবহাটাকে পৌরসাভা ঘোষণা করে। আর এই পৌরসভার কার্যালয় ছিল দেবহাটা টাউন শ্রীপুর গ্রামে। ঐ সময় বিভাগীয় শহর খুলনাতেও পৌরসভা প্রতিষ্ঠিত হয়নি। ভারতের সেনাবাহিনীর সেনাপ্রধান শঙ্কর রায় চৌধুরী ভারতের সেনাপ্রধানের দ্বায়ীত্ব পালনকালেই ১৯৯৭ সালে শঙ্কর রায় চৌধুরী তার জন্ম ভিটা টাউন শ্রীপুর গ্রামে এসেছিলেন। পাকিস্তান সরকার সম্ভবত ১৯৫০-১৯৫১ সালে টাউন শ্রীপুর পৌরসভা বিলুপ্ত ঘোষণা করে। পাকিস্তান সরকারের এই সিদ্ধান্তের বিরুদ্ধে রাওয়ালপিন্ডি হাইকোর্টে মামলা করেছিলেন জমিদার অনীল স্বর্ণকার। কিন্তু দেবহাটা টাউন শ্রীপু্রে আর পৌরসাভা ফিরে আসেনি। ১৮ জমিদারের বাস দেবহাটা টাউন শ্রীপু্র ও সুশীলগাঁতী গ্রামে। জমিদারদের কেউ কেউ ছিলেন অত্যচারী, আবার কেউ কেউ ছিলেন মানবদরদী। আবার কোনো কোনো জমিদার সমাজে কিছু অবদানও রেখে গেছেন। দেবহাটার টাউন শ্রীপুরে জমিদারদের বিশাল অট্টালিকা, পূঁজা, মুন্দির ও থিয়েটার রুমের এখন আর কনো অস্তীত্ব নেই। ব্রিটিশ আমলের আধাপাঁকা রাস্তা এখন পিচঢালা পথ। দেবহাটা খেকে এই রাস্তা চলে গেছে পারুলিয়া বাজারে।   অর্থনৈতিক অবস্থা  সাদা সোনা নামে পরিচিত বাগদা চিংড়ি ও বিভিন্ন ধরনের নোনা পানির মাছ দেবহাটার প্রধান অর্থনৈতিক সম্পদ।  ঐতিহাসিক স্থান  দেবহাটা জমিদার বাড়ি  তথ্যসূত্র  বহিঃসংযোগ    বিষয়শ্রেণী:সাতক্ষীরা জেলার উপজেলা বিষয়শ্রেণী:দেবহাটা উপজেলা  বিষয়শ্রেণী:সাতক্ষীরা জেলা বিষয়শ্রেণী:খুলনা বিভাগ
অরুণা জয়ন্তী একজন প্রসিদ্ধ ভারতীয় ব্যবসায়ী। প্যারিস-ভিত্তিক তথ্যপ্রযুক্তি সংস্থা কেপজেমিনি -এর এশিয়া প্যাসিফিক অঞ্চল এবং ল্যাটিন আমেরিকান অঞ্চলে যে সমস্ত আঞ্চলিক দপ্তর আছে তাদের ব্যবসায়িক বিভাগের ব্যবস্থাপনা পরিচালনার দায়িত্ব সামলান তিনি। পূর্বে তিনি বিজনেস সার্ভিসেস নামক সংস্থার সিইও ছিলেন। তিনি কেপজেমিনির ভারতীয় শাখার সিইও হিসেবেও দায়িত্ব পালন করেছেন। অরুণা জয়ন্তী ২০০০ সালে কেপজেমিনি সংস্থায় কর্মী হিসাবে যোগ দেন। তিনি কেপজেমিনির ভারতীয় শাখার কর্মী ছিলেন। তার প্রাথমিক কার্যকালের সময়ে অরূণা কেপজেমিনির বিশ্বব্যাপী পরিষেবাগুলির প্রসারের বিষয়ে কাজ করার জন্য আগ্রহ প্রকাশ করেছিলেন।  জয়ন্তী ২০১৪ সালের নভেম্বর থেকে ক্যালিকটের ন্যাশনাল ইনস্টিটিউট অফ টেকনোলজি -এর বোর্ড অফ গভর্নরসের চেয়ারপার্সন হিসাবে নিযুক্ত হন।    শিক্ষা  অরূণা জয়ন্তী ১৯৮৪ সালে শ্রী ভিলে পার্লে কেলবানি মন্ডল নামক দাতব্য সংস্থার অধীনস্থ নরসি মোনজি ইনস্টিটিউট অব ম্যানেজমেন্ট স্টাডিজ থেকে ফাইন্যান্স ম্যানেজমেন্ট ওরফে অর্থনীতি ব্যাবস্থাপনা বিষয়ে স্নাতকোত্তর ডিগ্রি অর্জন করেছিলেন।    পুরস্কার  অরূণা জয়ন্তী ২০১১ এবং ২০১২ সালে ফরচুন ইন্ডিয়া নামক সংস্থার পক্ষ থেকে সবচেয়ে ক্ষমতাশালী নারী হিসাবে সম্মানিত হয়েছেন।  ২০১১-২০১৫ এবং ২০১৭-২০১৮ সালে বিজনেস টুডে সংস্থার পক্ষ থেকে প্রকাশিত ব্যবসাক্ষেত্রে সবচেয়ে ক্ষমতাশালী নারী -এর তালিকায় জয়ন্তী স্থান পেয়েছিলেন।  ২০১৩ সালে তিনি ইন্ডিয়া টুডে ওম্যান অ্যাওয়ার্ড শীর্ষক পুরস্কারে সম্মানিত হন। এছাড়াও অরুণা জয়ন্তী ন্যাস্কম (ন্যাশনাল অ্যাসোসিয়েশন অব সফটওয়্যার অ্যান্ড সার্ভিস কোম্পানিজ) -এর নির্বাহী পরিষদের একজন পরিচিত সদস্যা।   বিষয়শ্রেণী:মহারাষ্ট্রের নারী ব্যবসায়ী বিষয়শ্রেণী:ভারতীয় নারী প্রধান নির্বাহী বিষয়শ্রেণী:ভারতীয় প্রধান নির্বাহী বিষয়শ্রেণী:মুম্বইয়ের ব্যবসায়ী বিষয়শ্রেণী:জীবিত ব্যক্তি বিষয়শ্রেণী:১৯৬৪-এ জন্ম
থাম্ব|এলিন ক্রান্টজ  এলিন ক্রান্টজ ছিলেন একজন ২৭ বছর বয়সী সুইডিশ নারী। তাকে ২০১০ সালের ২৬ সেপ্টেম্বর গোথেনবার্গের বিস্কোপসগার্ডেন জেলায়  হত্যা করা হয়। বিস্কোপসগার্ডেনে ২৩ বছর বয়সী ইথিওপিয়ান অভিবাসী এফ্রেম ইওহানেস ক্রান্টজকে ধর্ষণ করে হত্যা করে।  এলিন ক্রান্টজ হত্যাকাণ্ডে ইওহানেস নামক এক ব্যাক্তিকে দোষী সাব্যস্ত করা হয়। বিচারে তাকে ১৬ বছরের কারাদণ্ড ও মুক্তি-পরবর্তী নির্বাসন দেওয়া হয়।   পটভূমি  ২০১০ সালের ২৬ সেপ্টেম্বর, ফালকোপিং-এর ২৭ বছর বয়সী সুইডিশ মহিলা এলিন ক্রান্টজ এক সন্ধ্যায় গোথেনবার্গের নৈশজীবন উপভোগ করার পর এক বন্ধুর সাথে ট্রামে করে নিয়ে বাড়ি যান। সিকিউরিটি ক্যামেরার ফুটেজে দেখা গেছে যে তার বন্ধু ট্রাম থেকে নামার পরে তার কাছে কেউ একজন এসেছিল। পরে একজন ব্যক্তি তাকে ধর্ষণ করার চেষ্টা করেছিল এবং পরবর্তীতে তাকে মারধর করে হত্যা করেছিল।  পরের দিন গোথেনবার্গের বিস্কোপসগার্ডেন জেলায় ক্রান্টজের মারাত্মকভাবে আঘাতপ্রাপ্ত মৃতদেহ পাওয়া যায়। ২৮ সেপ্টেম্বরে ২৩ বছর বয়সী ইথিওপিয়ার নাগরিক এফ্রেম ইওহানেসকে গোথেনবার্গ সেন্ট্রাল স্টেশনে সাদা পোশাকের পুলিশদের দ্বারা গ্রেফতার করা হয়। তার কাছে নিরাপত্তা ক্যামেরায় ধরা পড়া ব্যক্তির মতো পোশাক ছিল। এছাড়াও তার চেহারাও মিলে গিয়েছিল। তার কাছে গোথেনবার্গে বসবাসের অনুমতি পত্র ছিল। তার পোশাকে ক্রান্টজের ডিএনএ পাওয়া যায় এবং ক্রান্টজের দেহেও ইওহানের ডিএনএ পাওয়া যায়।   বিচার  ইওহানেসকে হত্যা এবং ধর্ষণের জন্য দোষী সাব্যস্ত করা হয়েছিল। ২০১১ সালের মার্চ মাসে ইওহানেসকে ১৮ বছরের কারাদণ্ড এবং পরবর্তী নির্বাসনের শাস্তি দেওয়া হয়।  নির্বাসনের শাস্তিতে দুই বছরের হ্রাস প্রয়োগ করা হয় বলে তাকে ১৬ বছর (ভাল আচরণের সাথে প্রায় ১০ ১/২ বছর) কাজ করার কথা ছিল। অভিযুক্ত নির্দোষ বলে দাবি করায় প্রথম সাজাটি হোভ্রাটের কাছে আপিল করা হয়েছিল। প্রসিকিউটর স্টিনা লুন্ডবার্গ যাবজ্জীবন কারাদণ্ড এবং যৌন নিপীড়নের পক্ষে যুক্তি দিয়েছিলেন। ২০১১ সালের শরৎকালে আপিল আদালত মূল শাস্তি বহাল রাখে। হোভ্রাট আদালতের কার্যক্রম চলাকালীন খবর ছড়িয়ে পড়ে যে ইওহানের স্ত্রী ও সন্তানরা তাদের জীবনের জন্য বেশ কয়েকটি হুমকির কারণে ইউরোপ ছেড়ে চলে গেছে। এলিন ক্রান্টজের বাবা-মা এবং তার পাঁচ ভাইবোনকে প্রায় €৬০,০০০ ইউরো অপরাধমূলক ক্ষতিপূরণ দেওয়া হয়েছিল।  ইওহানিস প্রথমে নরটালজিন্সটালটেন শহরে বন্দী ছিলেন, যা নরটালজের একটি উচ্চ নিরাপত্তা কারাগার, কিন্তু একজন সহবন্দীকে আক্রমণ করার পর তাকে সালার সালবার্গানস্টালটেন কারাগারে স্থানান্তর করা হয়।  ইওহানেস অনুপযুক্ত আচরণের জন্য বেশ কয়েকটি সতর্কতা পেয়েছে।   তথ্যসূত্র     বিষয়শ্রেণী:ইউরোপে নারীর প্রতি সহিংসতা বিষয়শ্রেণী:নারীর প্রতি সহিংসতার ঘটনা বিষয়শ্রেণী:সুয়েডীয় খুনের শিকার বিষয়শ্রেণী:সুইডেনে ধর্ষণ
ফ্লোরেন্স এ্যান্ড দ্য মেসিন ইংলিশ রক শিল্পী ফ্লোরেন্স ওয়েলচ ও অন্যান্য শিল্পী যারা তার সাথে মিউজিক করে তাদের রেকর্ডিংয়ের জন্য ব্যবহৃত নাম।  মাঝে মাহে তাদের ফ্লোরেন্স+ মেসিন নামেও ডাকা হয়। তারা সোল ও ফোক ধারার গান একসাথে মিশিয়ে গান করে।  তারা মূলধারার গানে সাফল্য পাওয়ার আগে গণমাধ্যমে বেশ প্রশংসিত হয়, বিশেষ করে বিবিসি বিবিসি ইন্ট্রোডিউসিং-এ ফ্লোরেন্স এ্যান্ড দ্যা মেসিনের অনেক গান প্রচার করে তাদের বিখ্যাত করে তোলে। তাদের অ্যালবাম লাঙ্গস ৬ই জুলাই ২০০৯ সালে মুক্তি পায় এবং ইংল্যান্ডে গানের শীর্ষ তালিকার ২য় স্থানে এটি টানা ৫ সপ্তাহ অবস্থান করে। ১৭ই জানুয়ারি ২০১০ সালে এই অ্যালবাম শীর্ষ অবস্থানে বলে আসে ও সেখানে টানা ২৮ সপ্তাহ অবস্থান করে। ৫২টি সপ্তাহের ভেতর ৪০টি সপ্তাহে এটি শীর্ষে থেকে ২০০৯ ও ২০১০ সালে ব্রিটেনের সবচেয়ে বেশি বিক্রিত অন্যতম অ্যালবামে পরিণত হয় এ পর্যন্ত ।২০১০ সালের ব্রিট পুরস্কারে এটি মাস্টারকার্ড ব্রিটিশ অ্যালবাম পুরস্কার জিতে নেয়।    ফ্লোরেন্স ওয়েলচ  ফ্লোরেন্স লিওন্টাইন মারি ওয়েলচ ১৯৮৬ সালের ২৮শে আগস্ট জন্ম গ্রহণ করেন। তার বাবা ইভেলাইন ওয়েলচ ছিলেন হাভার্ড পড়ুয়া রেনেসা স্টাডিজের অধ্যাপক ও আর্টস বিষয়ের একাডেমিক ডীন ছিলেন কুইন ম্যারি বিশ্ববিদ্যালয়ের এবং তার মা নিক ওয়েলচ বিজ্ঞাপনে কাজ করতেন। দক্ষিণ পূর্ব লন্ডনের অ্যালিয়েন্স স্কুলে ফ্লোরেন্স লেখাপড়া করেন এবং স্কুলে মাঝে মাঝে তিনি সমস্যায় পড়ত সাথে সাথে চিন্তা না করেই গান গেয়ে ওঠার জন্য। তার ডাইস্লেক্সিয়া ও ডাইস্মেট্রিয়া রোগ ধরা পড়ে ও এটা বিশ্বাস করা হয় যে তার ইনস্মনিয়া রোগ আছে।ক্যাম্বারওয়েল কলেজ অব আর্টসে তিনি পড়তে যান স্কুল ছাড়ার পর ও গানে মনোযোগ দিতে গিয়ে তিনি তা ত্যাগ করেন। খুব অল্প দিনের ভেতর তার নানা, নানী মারা যাওয়ার তার সন্ত্রাস ও শেষ বিচারের প্রতি কল্পনা তীব্রতর হয়ে ওঠে।তার যখন মাত্র ১০ বছর বয়স তখন তার নানা মৃত্যুবরণ করেন ও তার ১৪ বছর বয়সে তার নানী যিনি ছিলেন শিল্পের ইতিহাসবিদ তিনি আত্নহত্যা করেন। তার বয়স যখন মাত্র ১৩ বছর তখন তার মা তাদের প্রতিবেশীর সাথে পালিয়ে যান যার আরো তিনজন টিনেজ সন্তান ছিল।   ডিস্কোগ্রাফি  স্টুডিও অ্যালবামঃ  লাঙ্গস (২০০৯) ইপিঃ  আ লট অব লাভঃ আ লট অব ব্লাড (২০০৯)   তথ্যসূত্র    বহিঃসংযোগ               বিষয়শ্রেণী:ইংরেজ সঙ্গীতশিল্পী বিষয়শ্রেণী:১৯৮৬-এ জন্ম বিষয়শ্রেণী:রিপাবলিক রেকর্ডসের শিল্পী বিষয়শ্রেণী:ব্রিট পুরস্কার বিজয়ী বিষয়শ্রেণী:লন্ডনের সঙ্গীত দল বিষয়শ্রেণী:ইংরেজ আর্ট রক দল বিষয়শ্রেণী:আইল্যান্ড রেকর্ডসের শিল্পী
সৈয়দ আবুল ফাজল বিন আলী বিন আবদ আল-হাদি আল-হুসাইনি আল-নবাবি আল-কুম্মি (৬ ফেব্রুয়ারি ১৯২৬ - ১৪ নভেম্বর ১৯৯১) (২৪ রজব ১৩৪৪ - ৮ জুমাদা আল-উলা ১৪১২) ছিলেন একজন ইরানি আইনবিদ, দোভাষী এবং ধর্মীয় লেখক। তিনি কোম শহরে ইসনা আশারিয়া হুসাইনিয়া পরিবারে জন্মগ্রহণ করেন এবং বেড়ে ওঠেন। এর জাফারি স্কুলে ভর্তি হন এবং সেখানকার মহান পণ্ডিতদের কাছ থেকে বিদ্যার্জন করেন। তারপর উচ্চ শিক্ষা চালিয়ে যাওয়ার জন্য নাজাফে চলে যান। তিনি হুসেইন আল-বরুজেরদির অন্যতম বিশিষ্ট ছাত্র ছিলেন। তিনি জাফরী তাফসির ও আইনশাস্ত্রে খ্যাতি অর্জন করেন এবং শিক্ষা দেন। তিনি তার জীবনের বেশিরভাগ সময় লেখালেখিতে কাটিয়েছেন। তার ফারসি ও আরবি ভাষায় বিভিন্ন বিষয়ে পঞ্চাশটিরও বেশি বই রয়েছে এবং উভয় ভাষায় কবিতার একটি সংগ্রহ রয়েছে। আমার চাচা মারা যাওয়ার আগে তার নিজ গ্রামে এবং সেখানে দাফন করা হয়।      জীবনী  আবুল ফাজল ইবনে আলি ইবনে আবদ আল-হাদি আল-হুসাইনি আল-নবাবি আল-কুমি ২৪ রজব ১৩৪৪ / ৬ ফেব্রুয়ারি, ১৯২৬ সালে কোম শহরে জন্মগ্রহণ করেন এবং সেখানেই বড় হন। তিনি উচ্চ বিদ্যালয় থেকে স্নাতক হন এবং মুকাদ্দমাত শিখেন। ১৯৪১ সালে জাফারি স্কুলে প্রবেশ করেন। তিনি হুসেন আল-বরুজেরদি, আবদ আল-নবী আল-আরাকি, ইউসেফ আল-শাহরুদি, আলী আল-কিরমানি, মুহাম্মদ আল-দামাদ আল-ইয়াজদি, আল-ফাদিল আল-লঙ্করানি, মুহাম্মদ হুসেন আল-তাবাতাবাই, শেহাব আল-দীন আল-মারাশি ও অন্যান্য পণ্ডিতের ছাত্র ছিলেন এবং তাঁদের দ্বারা অনুমোদিত ছিলেন।ছাত্রাবস্থা থেকেই তিনি আইনশাস্ত্র ও নীতি শিক্ষা দিতেন এবং তারপর তিনি কুরআনের ব্যাখ্যাও শেখাতেন এবং এই বিষয়ে লেখালেখি করতে আগ্রহী ছিলেন। তিনি ধর্মীয় বিষয়ে ৫০টি বই লিখেছেন।    মৃত্যু  আবুল ফাজল নববী ৮ জুমাদা আল-উলা, ১৪১২ / ১৪ নভেম্বর, ১৯৯১ তারিখে ৬৮ বছর বয়সে তার নিজ শহরে মারা যান।    তার গ্রন্থসমূহ  ফার্সি ভাষায় তাঁর রচনাগুলির মধ্যে রয়েছে:   ارغام المبارز في إثبات المعاجز، في عقائد  أسرار العوالم في مصاحبة موسى مع العالم، في سيرة الأنبياء  امراء هستی، حكومت چهارده معصوم بر جمیع موجودات، في عقائد  بدر الدجى في شرائط الدعاء  تعليقة على العروة الوثقى، من الطهارة إلى آخر الصوم  تفسير، اشتمل على تفسير السور الفجر والضحى والعصر والتين ويوسف والبلد  تقريرات محاضرات السيد البروجردي  تقريرات محاضرات الشيخ عبد النبي الأراكي  جامع الأنوار في اثبات التوحيد  اشعه‌ای از سوره ی نجم، في تفسير القرآن  جلاء القرآن، رد على كتاب اعجاز القرآن للشيرازي  حقوق زن ومادر در اسلام  حلية الوسمة في حقيقة العصمة  حياة الفؤاد في إثبات المعاد  درس سُخَنوَري  فيض الرحمن في العلوم المكتسبة من القرآن  كشف الارتياب في أدلة الحجاب  كمال الإيمان في اثبات وجود صاحب الزمان  كمونيسم از نظر عقل واسلام  لئالي منثور در تفسير سوره طور  مخزن الأسرار في اثبات النبوة  معراج پيغمبر أكرم از جنبه عقل وشرع  مقصد الأبرار في إثبات الإمامة  نور الآفاق في مباحث الأخلاق  আরবি ভাষায় গ্রন্থসমূহ:   حاشية على رسالة العسر والحجر  حاشية على المكاسب  حاشية على المنظومة لهادي السبزواري  رسالة في اعتراف الأعداء بعظمة الإسلام  رسالة في اعتراف الأعداء بفضائل علي  الشرع المؤبد في خاتمية محمد  صحو المعلوم، رد على محو الموهوم للسنكلجي  غالية الدرر في مصبّ قاعدة الضرر  فلسفة الأحكام  الكوكب الدري، رسالة شرحية  معدن الآثار في ضبط الحكم والأخبار  তার ফারসি ও আরবি ভাষার কবিতার সংকলন রয়েছে।   তথ্যসূত্র   বিষয়শ্রেণী:আরব বংশোদ্ভূত ইরানি বিষয়শ্রেণী:হোসাইনীয় বিষয়শ্রেণী:ইরানি আরবি কবি বিষয়শ্রেণী:১৯২৬-এ জন্ম বিষয়শ্রেণী:১৯৯১-এ মৃত্যু বিষয়শ্রেণী:ফার্সি ভাষার লেখা থাকা নিবন্ধ
কমিউনিস্ট ওয়ার্কার্স পার্টি, ভারতের পশ্চিমবঙ্গ রাজ্যের একটি রাজনৈতিক দল। সিডব্লিউপি জ্যোতিভূষণ ভট্টাচার্য দ্বারা গঠিত হয়েছিল, যখন ১৯৭৬ সালে ভারতের শ্রমিক দল বিভক্ত হয়েছিল। ভট্টাচার্য কলকাতা বিশ্ববিদ্যালয়ের ইংরেজির অধ্যাপক ছিলেন এবং ১৯৬৭ সালে তিনি পশ্চিমবঙ্গের প্রথম অ- কংগ্রেস শিক্ষামন্ত্রী হয়েছিলেন। এটি বাংলা জার্নাল গ্রাম-নগর এবং এজেন্ডা নামে একটি ইংরেজি মাসিক প্রকাশ করত। সিডব্লিউপি ১৯৯৩ সালে তার নাম পরিবর্তন করে ওয়ার্কার্স পার্টি রাখে। অধ্যাপক জ্যোতি ভট্টাচার্য ১৯৯৮ সালে মারা যান। তিনি একজন বিশিষ্ট পণ্ডিত এবং একজন মার্কসবাদী তাত্ত্বিক হিসেবে সুপরিচিত ছিলেন।   তথ্যসূত্র   বিষয়শ্রেণী:১৯৭৬-এ ভারতে প্রতিষ্ঠিত বিষয়শ্রেণী:পশ্চিমবঙ্গের বিলুপ্ত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:১৯৭৬-এ প্রতিষ্ঠিত রাজনৈতিক দল
বাংলাদেশ পৌর উন্নয়ন তহবিল বাংলাদেশ সরকারের একটি তহবিল যা বাংলাদেশের শহরাঞ্চলে স্থানীয় সরকারকে উন্নয়ন ও নাগরিক কাজের জন্য অর্থ সরবরাহ করে।  ইতিহাস বাংলাদেশ পৌর উন্নয়ন তহবিল ২০০২ সালের মার্চ মাসে বাংলাদেশ সরকার প্রতিষ্ঠা করে। এর উদ্দেশ্য হল স্থানীয় সরকারকে শহর অঞ্চলে অবকাঠামো এবং নাগরিক কাজের জন্য অর্থ সরবরাহ করা। তথ্যসূত্র  আরও পড়ুন    বিষয়শ্রেণী:২০০২-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:বাংলাদেশের সরকারি সংস্থা বিষয়শ্রেণী:২০০২-এ প্রতিষ্ঠিত সরকারি সংস্থা
ইউরোপিয়ান্স ক্রিকেট দল একটি ভারতীয় প্রথম-শ্রেণীর ক্রিকেট দল ছিল যা বার্ষিক বোম্বে টুর্নামেন্ট এবং লাহোর টুর্নামেন্টে অংশ নিয়েছিল। দলটি বোম্বেতে ইউরোপীয় সম্প্রদায়ের সদস্যদের দ্বারা প্রতিষ্ঠিত হয়েছিল যারা বোম্বে জিমখানায় ক্রিকেট খেলতেন।বসন্ত রাইজি, ইন্ডিয়াস হ্যাম্বলডন মেন, টাইবি প্রেস, ১৯৮৬মিহির বোস, এ হিস্টরি অব ইন্ডিয়ান ক্রিকেট, আন্দ্রে ডয়েচ, ১৯৯০রামচন্দ্র গুহ, এ কর্নার অব এ ফরেন ফিল্ড - এন ইন্ডিয়ান হিস্টরি অব এ ব্রিটিশ স্পোর্ট, পিকাডর, ২০০১  ইউরোপিয়রা ১৮৭৭ সালে বোম্বে টুর্নামেন্টের শুরু থেকেই জড়িত ছিল। বোম্বে টুর্নামেন্টে তারা সর্বপ্রথম পার্সি ক্রিকেট দলের বিরুদ্ধে একটি দুই দিনের ম্যাচ খেলেছিল। এই সময়ে, প্রতিযোগিতাটি প্রেসিডেন্সি ম্যাচ নামে পরিচিত ছিল। দলটি ১৮৯২ থেকে ১৯৪৮ পর্যন্ত প্রথম-শ্রেণীর ম্যাচ খেলেছে।  মাদ্রাজ প্রেসিডেন্সির ইউরোপিয় ক্রিকেটারদের নিয়ে গঠিত একটি ইউরোপিয় দলও ছিল যারা মাদ্রাজ প্রেসিডেন্সি ম্যাচ খেলেছিল।   তথ্যসূত্র    বহিঃসংযোগ    ক্রিকেট আর্কাইভে ইউরোপীয় ক্লাবের প্রথম-শ্রেণীর ম্যাচ  বিষয়শ্রেণী:ভারতের বড়দের সাবেক ক্রিকেট ক্লাব বিষয়শ্রেণী:ভারতের প্রথম-শ্রেণীর ক্রিকেট দল
হের্টসস্প্রোং-রাসেল লেখচিত্র (Hertzsprung-Russell diagram, H-R diagram, HRD) এমন একটি লেখচিত্র যার মাধ্যমে কোনও তারার পরম মান, দীপন ক্ষমতা, প্রকারভেদ এবং কার্যকর তাপমাত্রা প্রদর্শন করা হয়। এর অপর নাম বর্ণ-মান লেখচিত্র (Colour-Magnitude diagram, CMD)। এই চিত্রটি প্রথম তৈরি করেছিলেন ডেনীয় জ্যোতির্বিজ্ঞানী আয়নার হের্টসস্প্রোং ও মার্কিন জ্যোতির্বিজ্ঞানী হেনরি নরিস রাসেল, ১৯১০ সালে। তারার বিবর্তন তথা তারাদের জীবনচক্র বুঝতে এই চিত্র ব্যাপক সাহায্য করেছে।   চিত্র  frame|center|রিচার্ড পাওয়েলকৃত হের্টসস্প্রোং-রাসেল লেখচিত্র (অনুমতি নিয়ে ব্যবহার করা হচ্ছে)। হিপ্পার্কোস তালিকা থেকে ২২,০০০ তারা এবং গ্লিজে তালিকা থেকে নিকটবর্তী ১,০০০ তারার লেখচিত্র অঙ্কিত হয়েছে। চিত্র নিয়ে পরীক্ষা করে দেখা গেছে সব তারাই চিত্রের কোন একটি অঞ্চলের মধ্যে পড়ে। সবচেয়ে তারাবহুল অঞ্চল হচ্ছে উপরের বাম কোণ থেকে নিচের ডান কোণ পর্যন্ত বিস্তৃত কোনাকুনি অঞ্চল যা উত্তপ্ত এবং উজ্জ্বল। এই অঞ্চলকে "প্রধান ধারা" বলা হয়। নিচের বাম কোণে পাওয়া যায় শ্বেত বামনদের। প্রধান ধারার উপরে পাওয়া যায় পরিদানব, দানব তারা এবং অতিদানব। সূর্যের স্থান প্রধান ধারার মধ্যে যার দীপন ক্ষমতা ১ (পরম মান) এবং কার্যকর তাপমাত্রা ৫৭৮০ কেলভিন (বর্ণালী ধরন - জি২)   তথ্যসূত্র             বহিঃসংযোগ   JavaHRD an interactive Hertzsprung-Russell diagram as a Java applet  বিষয়শ্রেণী:হের্টস্‌স্প্রুং-রাসেল শ্রেণিবিভাগ বিষয়শ্রেণী:তারার বিবর্তন বিষয়শ্রেণী:লেখচিত্র বিষয়শ্রেণী:হার্থস্প্রাং-রাসেল রেখাচিত্র
হৃদিতা ২০২২ সালের একটি বাংলাদেশী রোমান্টিক নাট্য চলচ্চিত্র। একটি পরিচালনা করেছেন ইস্পাহানী-আরিফ জাহান। এটি কথাসাহিত্যিক আনিসুল হকের ‘হৃদিতা’ উপন্যাস অবলম্বনে নির্মিত। এতে নাম ভূমিকার অভিনয় করেছেন  পূজা চেরি। তার বিপরীতে একজন কবির ভূমিকায় ছিলেন এবিএম সুমন। সংলাপ লিখেছেন আনিসুল হক ও চিত্রনাট্য লিখেছেন পরিচালক নিজেই।   অভিনয় শিল্পী    পূজা চেরি  - হৃদিতা  এবিএম সুমন  - কবির  সাবেরী আলম  - কবিরুলের মা  মানস বন্দ্যোপাধ্যায়  - হৃদিতার  বাবা  আরজুমান্দ আরা বকুল - হৃদিতার মা   নির্মাণ  ২০১৯-২০ অর্থবছরে বাংলাদেশ সরকার কর্তৃক ৫৫ লাখ টাকা অনুদান পেয়েছে চলচ্চিত্রটি।  জনপ্রিয় দুটি গান লিখেছেন কবির বকুল, সুর করেছেন ইমরান মাহমুদুল। ‘ঠিকানাবিহীন তোমাকে লিখবো কোথায় আমি চিঠি’ গানটিতে কণ্ঠ দিয়েছেন চন্দন সিনহা ও সিঁথি সাহা। গানটি ইতোমধ্যে আলোচিত হয়েছে।  ১৭ মার্চ বিনা কর্তনে সেন্সর ছাড়পত্র পায় চলচ্চিত্রটি। এরপর ৬ আগস্ট সামাজিক যোগাযোগ মাধ্যমে সেটির ফার্স্ট লুক প্রকাশ হয়।   মুক্তি  চলচ্চিত্রটি ২০২২ সালের ৭ অক্টোবর দেশের ২১টি প্রেক্ষাগৃহে মুক্তি পায়।   পুরস্কার    বাইফা পুরস্কার ২০২২ জয়ী শ্রেষ্ঠ গীতিকার কবির বকুল (গান: ঠিকানাবিহীন তোমাকে)  তথ্যসূত্র   বহিঃসংযোগ       বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা উপন্যাস অবলম্বনে চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:ইস্পাহানী-আরিফ জাহান পরিচালিত চলচ্চিত্র